**Anexa 6**

**ACORD DE FINANȚARE**

**Nr. ............... din ..............**

În conformitate cu prevederile Ordinului Ministrului Antreprenoriatului și Turismului nr. .........../......., privind aprobarea schemei de minimis aferentă Programului Start-up Nation România, se încheie prezentul acord de finanțare între:

Agenția pentru IMM, Atragere de Investiții și Promovarea Exportului ............................. denumită, în continuare, AIMMAIPE, cu sediul în ........................., str. .................................. nr. ........., sectorul ........., telefon ............., e-mail: \_\_\_\_\_\_\_\_\_\_\_\_, reprezentată prin ordonator terțiar de credite, Director Executiv .......................... și Coordonatorul Unității de Implementare a Programului, (UIP)............................., în calitate de administrator de Program,

și

.........................................., cu sediul în ................................, telefon ............, înregistrată sub nr. ........ la oficiul registrului comerțului, cod fiscal nr. .............., reprezentată legal prin ....................., având funcția de ......................, în calitate de Beneficiar, denumită în continuare Beneficiar.

**Precizări prealabile**

În prezentul Acord de Finanțare, cu excepția situațiilor când contextul cere altfel sau a unei prevederi contrare:

* Toate termenele prevăzute în prezenta procedură se calculează conform Codului de procedură civilă;
* Durata de valabilitate a acordului de finanțare este de 3 ani, ce începe de la data intrării în vigoare a acordului de finanțare până la data finalizării implementarii proiectului. Finalizarea implementarii proiectului se consideră data plății.
* Finanțarea nerambursabilă acordată Beneficiarului este stabilită în termenii și condițiile prezentului acord, ale Legii nr. 346 din 14 iulie 2004 privind stimularea înființării și dezvoltării întreprinderilor mici și mijlocii, cu modificările și completările ulterioare și ale Ordinului Ministrului Antreprenoriatului și Turismului nr. .........../.......,

1. **Obiectul acordului**

**ART. 1**

Obiectul acordului îl reprezintă ajutorul de minimis acordat, în baza cererii de rambursare și a documentației aferente, din bugetul de stat, prin Programul Start-Up Nation România, denumit în continuare Program, implementat de către Ministerul Antreprenoriatului și Turismului (MAT) prin intermediul Agenției pentru IMM, Atragere de Investiții și Promovarea Exportului (AIMMAIPE) …………, în conformitate cu prevederile Legii nr. 346 din 14 iulie 2004 privind stimularea înființării și dezvoltării întreprinderilor mici și mijlocii, cu modificările și completările ulterioare și ale Ordinului Ministrului Antreprenoriatului și Turismului nr. ...............

**ART. 2**

Beneficiarul poate primi ajutorul de minimis nerambursabil în valoare de:

1. **Pentru aplicanții care își asumă crearea și menținerea unui singur loc de muncă prin intermediul Programului:**

* Alocație Financiară Nerambursabilă (AFN) – maximum 100.000 lei/beneficiar, sumă care poate reprezenta maximum 95% din valoarea cheltuielilor eligibile (inclusiv TVA pentru societățile neplătitoare) aferente proiectului;

1. **Pentru aplicanții care își asumă crearea și menținerea a două locuri de muncă prin intermediul Programului:**

* Alocație Financiară Nerambursabilă (AFN) – maximum 200.000 lei/beneficiar, sumă care poate reprezenta maximum 95% din valoarea cheltuielilor eligibile (inclusiv TVA pentru societățile neplătitoare) aferente proiectului;

Cheltuielile efectuate, inclusiv facturile emise înaintea intrării în vigoare a acordului de finanțare,nu sunt eligibile, cu excepția facturilor aferente consultanței pentru întocmirea documentației în vederea obținerii finanțării în cadrul prezentei măsuri și pentru implementare, precum și cheltuiala cu semnătura electronică.

1. **Durata acordului**

**ART. 3**

Acordul se încheie pe o perioadă de maximum 5 ani, începând cu data intrării în vigoare. Prezentul acord intră în vigoare la data de ......................................................... (se completează de către AIMMAIPE /se preia automat de aplicatie).

Acordul se desfășoară pe parcursul a două perioade succesive, astfel:

* o perioadă de implementare de maximum 12 luni calculate de la data intrării în vigoare a Acordului de finanțare până la depunerea cererii de rambursare (Anexa 7), dar nu mai târziu de data de 15.10.2023; Implementarea proiectului se consideră finalizată la momentul plații/achitării cererii de rambursare a ajutorului de minimis.
* o perioadă de 3 ani de monitorizare, de la finalizarea implementării;

Cele două perioade succesive de implementare și monitorizare alcătuiesc împreună termenul contractual de maximum 5 ani în care se desfășoară prezentul acord, conform schemei de ajutor de minimis.

**ART. 4**

Termenul-limită pentru efectuarea cheltuielilor eligibile și pentru depunerea cererii de rambursare este ...............................(se completează de către AIMMAIPE/se preia automat de aplicatie)

1. **Finanțare**

**ART. 5**

* 1. Prin Program, beneficiarul eligibil primește ajutor de minimis de maximum 95% din valoarea totală a cheltuielilor eligibile efectuate (inclusiv TVA pentru firme neplătitoare), dar nu mai mult de 100.000 lei, pentru crearea și menținerea unui singur loc de muncă în cadrul Programului
  2. Prin Program, beneficiarul eligibil primește ajutor de minimis de maximum 95% din valoarea totală a cheltuielilor eligibile efectuate (inclusiv TVA pentru firme neplătitoare), dar nu mai mult de 200.000 lei, pentru crearea și menținerea a două locuri de muncă în cadrul Programului
  3. Valoarea acordului de finanțare este de......................... lei, reprezentând..............% din valoarea cheltuielilor eligibile, valoare aprobată prin Decizie privind acceptarea de principiu la finanțare, care se transmite automat de către aplicație în contul aplicantului.
  4. În situația în care valoarea cheltuielilor eligibile solicitate la cererea de rambursare este mai mare decât ce s-a aprobat prin Decizia privind acceptarea de principiu la finanțare, atunci valoarea AFN acordată este cea stabilită în prezentul acord.
  5. În situația în care valoarea cheltuielilor eligibile solicitate la cererea de rambursare este mai mică decât ce s-a aprobat prin Decizia privind acceptarea de principiu la finanțare , atunci valoarea AFN acordată este calculată prin aplicarea procentului stabilit în prezentul acord.
  6. Decontarea se face într-o singură tranșă, conform mecanismului decontării cererilor de rambursare pentru care s-a făcut dovada achitării integrale a cheltuielilor aferente facturilor transmise. Dacă nu se respectă procentele aferente criteriilor selectate la înscriere pentru care s-a obținut punctaj și ordinea RUE, se redimensionează valoarea totală a proiectului, astfel încât condiția aferentă acestor procente să fie îndeplinită.

1. **Modalitățile de plată**

**ART. 6**

Beneficiarul va deschide cont curent distinct la instituția de credit parteneră, care va fi utilizat exclusiv pentru implementarea Programului pe perioada de derulare a acestuia.

Suma reprezentând ajutor de minimis va fi eliberată după efectuarea tuturor cheltuielilor, încărcarea și transmiterea în aplicația informatică a cererii rambursare (Anexa 7), însoțită de documentele justificative la procedura Programului, în caz contrar ajutorul nefiind acordat.

**ART. 7**

Pentru fundamentarea plății ajutorului financiar nerambursabil, beneficiarul va încărca în aplicația informatică documentele justificative prevăzute în Anexa 7 la procedura Programului, semnate electronic de către reprezentantul legal/împuternicit.

Pentru plățile efectuate în valută, conversia se face utilizându-se cursul de schimb BNR de la data publicării în Monitorul Oficial al României a ordinului de ministru pentru aprobarea procedurii de implementare a Programului.

**ART. 8**

În urma cererii de rambursare încărcată de către beneficiar în aplicația electronică, virarea efectivă a AFN către beneficiar se face după primirea de către instituția parteneră a acordului de plată, în contul deschis de aceasta la instituția parteneră.

1. **Drepturi și obligații**

**ART. 9**

Administratorul de Program:

1. va asigura finanțarea proiectului în condițiile acordului și în limita fondurilor aprobate pentru Program, cuprinse în bugetul anual al acestuia;
2. nu poate acorda plata ajutorului de minimis parțială per echipament;
3. va refuza plata ajutorului de minimis în situația constatării nerespectării prevederilor schemei de finanțare și a legislației în vigoare sau a săvârșirii oricăror nereguli de ordin financiar;
4. va monitoriza îndeplinirea indicatorilor pentru care s-a obținut finanțare, precum și menținerea activității operaționale / curente pentru o perioadă de minimum 3 ani începând cu data finalizării implementării proiectului. Implementarea proiectului se consideră finalizată la momentul achitării cererii de rambursare a ajutorului de minimis.
5. va efectua monitorizarea și controlul beneficiarilor Programului prin UIP din cadrul AIMMAIPE/MAT, începând cu data plății AFN pe întreaga perioadă de valabilitate a acordului de finanțare. Reprezentanții MAT/AIMMAIPE au dreptul să verifice anunțat/inopinat, on-line sau la locația implementării operatorilor economici veridicitatea și conformitatea declarațiilor, activităților și cheltuielilor făcute în cadrul măsurii.

**ART. 10**

Beneficiarul:

1. este obligat să asigure partea de co-finanțare pentru care a obținut punctaj la momentul înscrierii în Program și să facă dovada acestei co-finanțări, sub sancțiunea respingerii la finanțare;
2. este obligat să asigure implementarea proiectului în conformitate cu prevederile schemei de minimis. Beneficiarul va fi singurul răspunzător în fața autorității finanțatoare pentru Programul Start-Up Nation România pentru implementarea proiectului său.
3. este obligat să respecte obligațiile asumate pentru care a obținut punctaj în urma completării formularului de înscriere on-line (Anexa 1), prevederile prezentului acord de finanțare, precum și cele ale schemei de ajutor de minimis;
4. la data depunerii documentației de decont, va face dovada utilizării brevetului de invenție aflat în proprietate în activitatea codului CAEN Rev. 2 pentru care solicită finanțare;
5. trebuie să accepte și să faciliteze controlul reprezentantului MAT/AIMMAIPE asupra utilizării ajutorului de minimis acordat prin proiect. În caz contrar, se dispune recuperarea ajutorului de minimis.
6. este obligat să încarce în aplicația electronică toate documentele prevăzute în cadrul schemei de ajutor de minimis. Administratorul de Program poate solicita oricând, prin intermediul aplicației electronice, informații și documente suplimentare (Solicitare de clarificare). Răspunsurile la clarificări se încarcă de către beneficiar în aplicația electronică în maximum 5 zile de la transmiterea Solicitarii de clarificare. Netransmiterea în termen a clarificărilor solicitate conduce la respingerea proiectului.
7. este obligat ca, pentru toată perioada de valabilitate a acordului de finanțare, să mențină investiția pentru care primește AFN în cadrul Programului, să nu aplice amortizare accelerată pentru activele achiziționate în cadrul programului.  În caz contrar se va propune demararea procedurilor de recuperare a AFN, împreună cu dobânzile aferente;
8. este obligat să achiziționeze numai active noi și să le pună în funcțiune cu respectarea reglementărilor tehnice aplicabile;
9. este obligat să coreleze cheltuielile efectuate cu fluxul activităților/subactivităților care sunt necesare desfășurării sau promovării activităților codului CAEN, autorizat la momentul plății cererii de rambursare, pentru care se solicită finanțare, așa cum sunt detaliate activitățile codului CAEN în “Clasificarea activităților din economia națională - CAEN Rev. 2”, cu excepția sumei forfetare și a cheltuielilor eligibile obligatorii;
10. este obligat să achiziționeze bunurile și serviciile eligibile cu respectarea principiilor prevăzute în legislația în vigoare privind atribuirea contractelor de achiziție publică, inclusiv principiul celor 3 E (economicitate, eficiență și eficacitate); În cazul în care există o suspiciune privind nerespectarea tuturor principiilor prevăzute la art. 4.9, alin. (1) din procedura programului, respectiv există diferențe disproporționate între prețurile de achiziție și prețurile medii de piață, AIMMAIPE poate solicita clarificări sau poate refuza plata.
11. este obligat să asigure în favoarea Agențiilor pentru Întreprinderi Mici și Mijlocii, Atragere de Investiții și Promovare a Exportului activele corporale achiziționate prin Program împotriva tuturor riscurilor, pe toata perioada de valabilitate a acordului de finantare și să cesioneze toate drepturile pe care le vor dobândi în temeiul asigurării către AIMMAIPE. Această asigurare poate fi făcută și anual, cu obligativitatea trimiterii către AIMMAIPE, anual, a unei copii după aceasta la momentul reînnoirii. În situația unui credit punte, asigurarea activelor corporale poate fi cesionată, cu acordul AIMMAIPE, în favoarea instituției partenere până la rambursarea acestuia.
12. trebuie să deschidă cont curent distinct la instituția de credit parteneră;
13. are voie să schimbe la decont caracteristicile echipamentelor/utilajelor cu caracteristici mai performante, dar cu păstrarea denumirii și cel puțin a operațiilor pe care le efectua echipamentul inițial;
14. poate schimba locația implementării proiectului numai cu notificarea prealabilă a AIMMAIPE………………;
15. este obligat să nu înstrăineze și să nu schimbe destinația bunurilor achiziționate prin Program, să le mențină în stare de funcționare și să le păstreze în proprietatea societății pe întreaga perioadă de valabilitate a acordului de finantare. În caz contrar, se va propune demararea procedurilor de recuperare a alocației financiare nerambursabile, împreună cu dobânzile aferente.
16. este obligat ca, pentru o perioadă de minimum 2 ani din momentul finalizării implementării proiectului, să mențină, la locația de implementare a proiectului, minim numărul locurilor de muncă pentru care a primit finațare. În cazul în care, în perioada menționată, acestea se vacantează din diverse cauze, beneficiarul este obligat ca, în termen de maximum 45 de zile, să ocupe locul/locurile de muncă vacante, păstrând numărul minim pentru care a primit finanțate.. Menținerea numarului minim de locuri de muncă create prin proiect pe parcursul perioadei de valabilitate a acordului de finantare, se va verifica de către AIMMAIPE …….. ………… în cadrul procesului de monitorizare; Locul de muncă se consideră a fi creat prin proiect dacă este creat și ocupat între data semnării acordului de finanțare și data plății cererii de rambursare, de către o persoană care nu a avut raporturi de muncă în ultimele 6 luni cu întreprinderea aplicantă, anterior semnării acordului de finanțare.
17. are obligația de a face dovada creării noilor locuri de muncă până la momentul plății cererii de rambursare, cu contractele individuale de muncă înregistrate cu normă întreagă, încheiate pe perioadă nedeterminată, extras REGES, Registru salariați din Revisal și Raport pe salariat din REVISAL;
18. nu poate înstrăina părți sociale/ acțiuni ale societății într-un procent mai mare de 49%, cu excepțiile prevăzute în Legea nr. 120/2015 privind stimularea investitorilor individuali-business angels, în perioada contractuală de implementare și monitorizare,.
19. **Răspunderea contractuală**

**ART. 11**

Administratorul de Program nu răspunde, în nicio situație și pentru niciun motiv, pentru pagubele sau prejudiciile suferite de bunurile achiziționate în cadrul programului pe tot parcursul derulării acordului și nici nu poate accepta vreo pretenție de compensare sau cerere de plată legate de aceste situații.

**ART. 12**

În cazul în care prin bugetul de stat nu se acoperă sumele necesare finanțării proiectului, administratorul de Program este exonerat de orice răspundere.

**ART. 13**

Administratorul de Program este exonerat de orice răspundere asociată oricărei pretenții sau acțiuni cauzate de încălcarea regulilor, reglementărilor sau legislației de către beneficiar, angajații acestuia, ori de persoanele care răspund de acești angajați, precum și urmare a încălcării drepturilor aparținând terțelor părți.

**ART. 14**

Reprezentanții Ministerului sau ai AIMMAIPE au dreptul să verifice atât la sediul operatorilor economici, cât și la cel al furnizorilor veridicitatea și conformitatea declarațiilor, activităților și cheltuielilor făcute în cadrul Programului. Beneficiarul AFN trebuie să accepte și să faciliteze controlul reprezentanților Ministerului/ AIMMAIPE /instituției partenere asupra utilizării alocației financiare nerambursabile acordate prin acest program.

**ART. 15**

1. În cazul în care, în urma controalelor efectuate de reprezentanții MAT/AIMMAIPE sau la sesizarea organelor de control abilitate ale statului, se constată că beneficiarii au făcut declarații incomplete/nereale și/sau neconforme cu realitatea pentru a obține ajutorul de minimis, sau se constată că nu mai sunt îndeplinite condițiile prevăzute în acordul de finanțare (Anexa 6) sau în legislația schemei de ajutor, UIP din cadrul AIMMAIPE va propune recuperarea totală a ajutorului acordat și va anunța MAT că a fost declanșată recuperarea ajutorului de minimis împreună cu dobânzile aferente.
2. În cazul în care, se identifică de către alte instituții abilitate sau de către organele de urmărire penală, oricând pe perioada contractuală, fapte incriminate de Codul Penal sau de alte Legi speciale săvârșite de societăți, reprezentanți legali, acționari / asociați / administratori în legătură cu obținerea sau utilizarea frauduloasă a fondurilor europene și/sau publice, cererea de finanțare se respinge sau, după caz, ajutorul acordat este recuperat împreună cu dobânzile aferente.

**ART. 16**

Beneficiarul își asumă responsabilitatea în fața terțelor părți, inclusiv răspunderea pentru fapte sau prejudicii de orice fel cauzate de acesta în limita derulării acordului. Acordul angajează răspunderea solidară a beneficiarului și succesorilor săi pe de o parte, iar pe de altă parte, a administratorului de Program și succesorilor acestuia.

1. **Conflict de interese**

**ART. 17**

Beneficiarul se angajează să ia toate măsurile necesare pentru a evita conflictele de interese și va informa imediat administratorul de Program despre orice situație care cauzează sau ar putea cauza un asemenea conflict. Ministerul Antreprenoriatului și Turismului și/sau AIMMAIPE poate refuza plata AFN în situația identificării unor legături de rudenie, inclusiv soț/soție, până la gradul II inclusiv și afini până la gradul II inclusiv între structurile acționariatului beneficiarului și furnizorii acestuia sau atunci când ofertantul câștigător deține pachetul majoritar de acțiuni în două firme participante pentru același tip de achiziție în cadrul achizițiilor realizate de solicitanții privați ai fondurilor nerambursabile.

1. **Clauza de confidențialitate**

**ART. 18**

În înțelesul prezentului acord, informații confidențiale sau secrete includ datele referitoare la informațiile prevăzute în situațiile financiare ale beneficiarului, așa cum sunt ele prezentate în documentele contabile depuse.

**ART. 19**

Părțile se obligă să nu dezvăluie pe durata acordului și să nu utilizeze vreo informație confidențială sau secretă obținută pe parcursul acordului în legătură cu cealaltă parte.

**ART. 20**

Părțile convin că termenele și clauzele prezentului acord sunt confidențiale, fiecare dintre părți obligându-se să nu transmită terților documente, date sau informații rezultate din derularea acestuia, cu excepția cazului în care informațiile sunt furnizate organelor abilitate ale statului în exercitarea atribuțiilor ce le revin.

**ART. 21**

Părțile vor lua măsurile care se impun pentru respectarea de către personalul propriu a prevederilor art. 19 și 20.

1. **Modificarea acordului**

**ART. 22**

Orice modificare a prezentului acord se face prin act adițional, semnat de ambele părți, care face parte integrantă din acord.

**ART. 23**

Valoarea totală a acordului poate fi modificată de către administrator de Program, dar numai în sensul diminuării, în cazul constatării nerespectării de către beneficiar a clauzelor acordului sau în cazul solicitării exprese a beneficiarului.

1. **Încetarea acordului**

**ART. 24**

Acordul încetează de drept la termenul prevăzut în cap. II art. 3.

**ART. 25**

Acordul poate înceta prin reziliere la inițiativa administratorului de Program, fără acordarea niciunui preaviz, fără a plăti niciun fel de compensație și fără nicio altă formalitate, atunci când beneficiarul:

1. nu își îndeplinește oricare dintre obligațiile asumate prin Acord sau prevăzute în procedura de implementare a programului;
2. este declarat insolvabil, intră în lichidare judiciară sau faliment sau își suspendă activitatea la ONRC, în această situație beneficiarul fiind obligat să înștiințeze AIMMAIPE în termen de maximum 5 zile calendaristice din momentul apariției situațiilor inserate;
3. a făcut declarații false sau incomplete pentru a obține finanțarea prevăzută în acord sau furnizează rapoarte ce nu reprezintă realitatea;
4. a comis/comite nereguli de ordin financiar sau acte de corupție, stabilite printr-o hotărâre judecătorească definitivă;

**ART. 26**

* 1. Rezilierea acordului din motive precizate la art. 25, conduce la excluderea beneficiarului de la posibilitatea de a obține sprijin financiar de la bugetul de stat în cadrul oricărui Program finanțat de la bugetul de stat/fonduri structurale administrate de Ministerul Antreprenoriatului și Turismului, pe o perioadă de 3 ani de la data constatării neîndeplinirii condițiilor care au condus la încetarea acordului și la restituirea de către beneficiar în întregime a sumelor de care a beneficiat, cu dobânzile datorate de la data plății până la data recuperării sau a rambursării.
  2. Acordul poate fi reziliat și finanțarea nerambursabilă acordată va fi recuperată și în cazul în care beneficiarul nu creează și menține numărul locurilor de muncă pentru care a primit finanțare, obiectele/ bunurile, fie ele mobile sau imobile, finanțate în cadrul prezentului acord, nu sunt folosite conform scopului destinat, activitatea operatorului economic se suspendă/devine inactivă, precum și în cazul în care acestea sunt vândute, închiriate (cu excepția activităților de închiriere) sau înstrăinate sub orice formă prevăzută de legislația în vigoare, oricând pe perioada de valabilitate a prezentului acord, așa cum este stabilită la art. 3.

1. **Cesiune**

**ART.27**

Beneficiarul nu poate ceda sau transfera prezentul acord sau oricare dintre creanțele sau obligațiile rezultând din acesta în favoarea sau în sarcina unei terțe părți.

1. **Rezolvarea și soluționarea litigiilor**

**ART. 28**

Prezentul acord se supune legislației românești.

**ART. 29**

Eventualele litigii ivite în legătură cu prezentul acord vor fi soluționate pe cale amiabilă.

În cazul în care acest lucru nu este posibil, litigiul va fi adus spre soluționare instanței judecătorești competente.

1. **Forța majoră**

**ART. 30**

Forța majoră exonerează părțile de răspundere în cazul imposibilității derulării acordului, executării necorespunzătoare sau cu întârziere a obligațiilor asumate prin prezentul acord.

**ART. 31**

Prin forță majoră se înțelege un eveniment independent de voința părților, imprevizibil ori insurmontabil, apărut după încheierea acordului, care împiedică părțile să își execute obligațiile asumate.

**ART. 32**

Cazurile de forță majoră vor fi certificate conform preverilor legislației în vigoare .

**ART. 33**

Partea care invocă forță majoră este obligată să notifice celeilalte părți în termen de 5 zile, prin serviciul de poștă clasic sau prin e-mail ori prin aplicația electronică, existența și data de începere a evenimentului sau împrejurările considerate ca forță majoră, fiind obligată să ia toate măsurile posibile pentru limitarea consecințelor produse de un asemenea caz.

1. **Dispoziții finale**

**ART. 34**

Prezentul acord reprezintă voința părților și înlătură orice altă înțelegere verbală dintre acestea, anterioară sau ulterioară lui.

**ART. 35**

Prezentul acord de finanțare este anexă și se completează cu prevederile procedurii de implementare a programului prin Ordinul Ministrului nr. .......................................

|  |  |
| --- | --- |
| Agenția pentru IMM, Atragere de Investiții și Promovarea Exportului,  ................................................................... | Beneficiar,  ................................................................ |
| Ordonator terțiar de credite,  .................................  (semnătura electronică) | Reprezentant legal/funcția,  .............................................  (semnătura electronică) |
| Control financiar preventiv propriu,  ..................................................  (semnătura electronică) |  |
| Compartiment economic, juridic  resurse umane și administrativ,  .................................................  (semnătura electronică) |  |
| Coordonator UIP  ...........................................  (semnătura electronică) |  |